पाकिस्तान सात विकेटले विजयी
पाकिस्तानले दक्षिण अफ्रिकाविरुद्धको पहिलो टेस्ट चौथो दिन शुक्रबार सात विकेटले जितेको छ । डेब्यु गरिरहेका नउमन अलिले ३५ रनमा पाँच विकेट लिएपछि पाकिस्तानले एक दिनको खेल बाँकी छँदै जित निकालेको हो ।
कराँची — पाकिस्तानले दक्षिण अफ्रिकाविरुद्धको पहिलो टेस्ट चौथो दिन शुक्रबार सात विकेटले जितेको छ । डेब्यु गरिरहेका नउमन अलिले ३५ रनमा पाँच विकेट लिएपछि पाकिस्तानले एक दिनको खेल बाँकी छँदै जित निकालेको हो ।दक्षिण अफ्रिकाले चार विकेट गुमाएर १ सय ८७ रनबाट अगाडि खेल्न सुरु गरेको थियो र पूरा टिम २ सय ४५ रन बनाएर अलआउट भयो । त्यसमा यासिर अलिले ७९ रनमा चार विकेट लिए ।जवाफमा पाकिस्तानका लागि अजर अहिलले नटआउट ३१ रन बनाए र घरेलु टिम चिया सत्रा अगाडि नै ८८ रनको लक्ष्यसम्म पुगेको थियो । खेलको अन्त्यमा पाकिस्तान तीन विकेट गुमाएर ९० रनको स्थितिमा रह्यो ।अब अन्तिम टेस्ट रावलपिन्डीमा बिहीबारदेखि सुरु हुनेछ । त्यसपछि तीन ट्वान्टी ट्वान्टीको शृंखला रहेको छ । सन् २००९ मा श्रीलंकाली टिममाथि भएको आतंककारी आक्रमणको १४ वर्षपछि दक्षिण अफ्रिका पाकिस्तान भ्रमणमा रहेको छ । 